Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: Közösségek és azok tagállamai közötti társulás létesítésérõl szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdetõ 1994. évi I. törvény 3. §-ával összeegyeztethetõ szabályozást tartalmaz a Tanácsnak az európai üzemi tanács létrehozásáról, illetve a közösségi szinten mûködõ vállalkozásokban
Paragraph Index: 568

2. Cikk A Mechanizmusban való részvétel feltételei A 2001/792/EK, Euratom tanácsi határozatban meghatározott célkitûzéseknek, kritériumoknak és eljárásoknak megfelelõen 2003. január 1-jétõl Magyarország részt vesz a Mechanizmus tevékenységeiben. Megjegyzendõ, hogy a biztonsági elõírásokról szóló 2001/2641/EK tanácsi határozatban meghatározott, az Európai Bizottság biztonsági rendelkezései alapján végzett tevékenységekre a jelen Memorandum hatálya nem terjed ki. A jogosult magyarországi intézmények, szervezetek és természetes személyek jelentkezésének benyújtására, valamint a pályázatok értékelésére és kiválasztására vonatkozó feltételek megegyeznek azokkal a feltételekkel, amelyek az Európai Unió tagállamainak jogosult intézményeire, szervezeteire és természetes személyeire is vonatkoznak. A Mechanizmusban való részvételért Magyarország az alábbi 3. Cikknek megfelelõen minden évben pénzügyi hozzájárulást fizet az Európai Unió általános költségvetésébe. A Mechanizmusban való részvételével és annak megvalósításával összefüggésben Magyarország pénzügyi hozzájárulása hozzáadódik ahhoz az összeghez, amelyet az Európai Unió általános költségvetése évente határoz meg a Mechanizmus végrehajtása, irányítása és mûködtetése érdekében szükséges különbözõ intézkedési formákból származó pénzügyi kötelezettségek teljesítése céljára elkülönített elõirányzatokban. A kérelmekkel, a szerzõdésekkel és a beszámolókkal összefüggõ eljárásokban, valamint a Mechanizmus egyéb eljárási jellegû területein a Közösség valamely hivatalos nyelvét használják.

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes